Predkladacia   správa

     Úverový  a  záručný výbor vlády Slovenskej republiky zriadila vláda Slovenskej republiky  v zmysle uznesenia  č. 131/1999 zo dňa 10. 2. 1999  a uznesením vlády SR č. 797/2003 zo dňa 27. augusta 2003  prijala nový štatút Úverového a záručného výboru vlády Slovenskej republiky. 

    Uznesením vlády SR č. 859 zo dňa 11. októbra 2006 bol do funkcie člena Úverového a záručného výboru vlády SR menovaný štátny tajomník Ministerstva životného prostredia SR Dušan Muňko. Vzhľadom na jeho odvolanie z funkcie štátneho tajomníka dňom 24. septembra 2008 zaniká zároveň funkcia člena Úverového a záručného výboru vlády SR. 

    Dňa 24. septembra 2008 bol Ing. Miloslav Šebek vládou SR menovaný do funkcie štátneho tajomníka Ministerstva životného prostredia Slovenskej republiky. Ministerstvo financií SR v zmysle uznesenia vlády SR č. 131/1999 a štatútu Úverového a záručného výboru vlády SR navrhuje vymenovať do funkcie člena Úverového a záručného výboru vlády SR pána Miloslava Šebeka štátneho tajomníka Ministerstva životného prostredia SR a odvolať z funkcie člena pána Dušana Muňku. 

Materiál vzhľadom na jeho charakter nebol predmetom medzirezortného pripomienkového konania.

	Predkladaný návrh nebude mať finančný, ekonomický, environmentálny vplyv, vplyv na zamestnanosť a podnikateľské prostredie a z tohto dôvodu sa doložka pre posudzovanie vplyvov nevyhotovuje.